OpenLLM-France/wikimedia huggingface dataset:
# Elisabet Escursell Valero

Elisabet Escursell Valero (Terrassa, 30 d'octubre de 1996) és una ciclista catalana. Al 2015 va fitxar per l'equip professional del Bizkaia-Durango.

## Referències

* ↑ «Paula Lanz, Elisabet Escursell, Coral Casado y Alba Teruel fichan por el Bizkaia-Durango». ruedalenticular.com, 30-09-2014 [Consulta: 30 setembre 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Club Deportivo Jalapa (Nicaragua)

El Club Deportivo Jalapa és un club nicaragüenc de futbol de la ciutat de Jalapa.

## Palmarès

* Lliga nicaragüenca de futbol:
** 2001/02

## Entrenadors destacats

* Leonidas Rodríguez Rodríguez (2001, 2002)

## Referències

* ↑ «Nicaragua - List of Champions». RSSSF. [Consulta: 9 febrer 2019].
# Mabel Rodríguez Rivero

Mabel Rodriguez Rivero, abans Maria Isabel Rodriguez Rivero (Sabadell, 1989), és una sociòloga i activista catalana. Antic membre de Pirates de Catalunya i d'Esquerra Republicana de Catalunya, formà part de la candidatura de Front Republicà de cara a les eleccions generals espanyoles d'abril de 2019, ocupant el segon lloc de la llista en la circumscripció de Barcelona.
Sociòloga i comunicadora de formació, fou una de les cares visibles de Pirates de Catalunya, d'on va sortir arran de denunciar "discriminacions masclistes". Ha participat en el moviment independentista com a sòcia de l'Assemblea Nacional Catalana i d'Òmnium Cultural. A més, ha liderat la Comissió de Feminismes del Comitè de Defensa de la República de Sabadell.
Va formar part de la candidatura de la Candidatura d'Unitat Popular - Crida Constituent en les eleccions al Parlament de Catalunya de 2017 com a número 38 per la circumscripció de Barcelona. A les eleccions espanyoles de 2019, anà com a número 2 d'Albano Dante Fachin també per Barcelona, després de ser elegida com a número u de la seva formació. A més, tancava la candidatura de Pirates de Catalunya en les eleccions al Parlament Europeu de 2019.
Activista contra l'estigma de la salut mental, ha participat en diverses campanyes de sensibilització arran de la seva experiència amb la depressió. També és l'autora del llibre Punt i coma: lluitant contra la depressió, autopublicat gràcies a una campanya de micromecenatge.

## Referències

* ↑ «Mabel Rodríguez i Guillem Fuster, números 2 i 3 del Front Republicà a les generals». Diari de Sabadell. Redacció, 24-03-2019. [Consulta: 14 abril 2019].
* ↑ «Poble Lliure - Som Alternativa - Pirates de Catalunya: Front Republicà». Arxivat de l'original el 2019-04-26. [Consulta: 18 juliol 2019].
* ↑ «Llista del Front Republicà a les eleccions generals 2019 per Barcelona». betevé. Redacció, 04-04-2019. [Consulta: 14 abril 2019].
* ↑ «Mabel Rodríguez i Enric Pineda dimiteixen de la coordinadora del Partit Pirata per "discriminacions masclistes"». [Consulta: 18 juliol 2019].
* ↑ «QUI SÓN I D'ON VÉNEN ELS CANDIDATS DEL FRONT REPUBLICÀ?». El Crític. Sergi Picazo, 08-04-2019. [Consulta: 14 abril 2019].
* ↑ «Consulta aquí les llistes electorals completes dels partits que es presenten al 21-D». Diari Ara, 19-11-2017. [Consulta: 14 abril 2019].
* ↑ «La cap de llista de Pirates al Congrés, la sabadellenca Mabel Rodríguez, possible número 3 a la coalició amb Som Alternativa i Poble Lliure». Ràdio Sabadell. Pere Gallifa, 14-03-2019. [Consulta: 14 abril 2019].
* ↑ «Carlos González será el candidato de Pirates de Catalunya a las europeas» (en castellà). La Vanguardia. Redacció, 09-02-2019. [Consulta: 14 abril 2019].
* ↑ «BOE.es - Documento BOE-A-2019-6140». [Consulta: 18 juliol 2019].
* ↑ «La sabadellenca Mabel Rodríguez i el periodista Frederic Muniente donen a conèixer la depressió amb un llibre autobiogràfic». [Consulta: 18 juliol 2019].
* ↑ «Participa al Crowdfunding ""Punt i coma": lluitant contra la depressió" a Verkami». [Consulta: 18 juliol 2019].
# Kakhtgarh

Kakhtgarh fou un estat tributari protegit, del tipus thakurat garanti, inicialment a l'agència de Bhopawar i després a l'agència de Malwa, a l'Índia central. La superfície era de 168 km² i la població de 6.774. Tenia uns ingressos estimats de 60.000 rúpies.
El sobirà portava el títol de thakur i era un rajput ponwar.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Lokanta

Lokanta o esnaf lokantası és un petit restaurant, a la cultura i llengua turca. La paraula lokanta ve de l'italià "locanda". Es pot dir que l'"esnaf lokantası" correspon al diner americà, és el mateix, petit i informal.
Els Esnaf lokantaları (plural) ofereixen cuina tradicional, són gairebé sempre establiments petits (moltes vegades familiars) i amb preus econòmics. Els Esnaf lokantaları generalment es troben als mercats. Esnaf significa els comerciants, funcionaris i altres treballadors del mercat o la zona comercial i aquestes persones són els comensals d'aquests petits restaurants. Com aquests restaurants es troben dins d'una zona comercial, gairebé sempre tenen accés als productes alimentaris frescos i barats i generalment no serveixen menjar ràpid occidental. Molts 'esnaf lokantaları no tenen menú, hom veu els plats a unes safates exposades i demana el menjar. Entre els plats que generalment es troben a un esnaf lokantası hi ha "tencere yemekleri" (plats d'olla) com el kuru fasulye i pilav (pilaf turc), combinació considerada menjar nacional a Turquia, algun que altre yahni (estofat, com tas kebap o nohutlu yahni), plats de verdures, sopes (çorba) i cacık, çoban salata i ayran per acompanyar els plats.
Segons Vedat Milor, gourmet i crític de menjar turc, els esnaf lokantaları són un dels elements culturals més importants de la societat turca, ja que són els restaurants portadors de la tradició culinària turca.

## Vegeu també

* Gastronomia de Turquia
* Boğaziçi Lokantası

## Referències

* ↑ http://www.nisanyansozluk.com/?k=lokanta&x=0&y=0
* ↑ Cambridge University Press. Cambridge Learner's Dictionary English-Turkish with CD-ROM. Cambridge University Press, 24 setembre 2009, p. 204–. ISBN 978-0-521-73643-5.
* ↑ M. Sabri Koz. Yemek kitabı: tarih, halkbilimi, edebiyat. Kitabevi, 2002. ISBN 978-975-7321-74-3.
* ↑ J. C. Miller. Summer's Empire. Lulu.com, 22 abril 2010, p. 14–. ISBN 978-0-557-43723-8.
* ↑ Lale Surmen Aran; Tankut Aran Rick Steves' Istanbul. Avalon Travel Publishing, 8 abril 2014, p. 509–. ISBN 978-1-61238-855-7.
* ↑ Ken Albala. Food Cultures of the World Encyclopedia. ABC-CLIO, 2011, p. 312–. ISBN 978-0-313-37626-9.
* ↑ http://www.vedatmilor.com/10-numara-bir-esnaf-lokantasi/ Arxivat 2015-03-20 a Wayback Machine.

## Enllaços externs

* Imatges de "esnaf lokantası"
* Llista de "esnaf lokantaları" a Beyoğlu
# Radio Clyde

Radio Clyde és un grup de quatre emissores de ràdio locals que emeten a Glasgow i a la zona centre-occidental d'Escòcia. Radio Clyde és propietat i està operat per Bauer Radio, que té els estudis a Clydebank (West Dunbartonshire) i forma part de la xarxa d'emissores locals de Bauer City.
Radio Clyde va començar a emetre com la primera estació local independent de fora de Londres a les 10:30h del dilluns 31 de desembre de 1973, a 261 metres d'ona mitjana i a través del 95.1 FM (passant posteriorment a 102.5 FM). Els estudis de l'estació es trobaven inicialment en el complex d'Anderston, al centre de Glasgow, però es va traslladar a la seva ubicació actual a Clydebank el 1983. El lema original era "Radio Clyde, 261, all together now".
La producció de Ràdio Clyde es va dividir en dos serveis diferents des del 12 d'agost de 1988 amb el llançament d'un servei de Clyde FM per a èxits musicals els caps de setmana. La divisió es va fer permanent el 3 de gener de 1990 al servei d'AM amb un format d'èxits clàssics.
Scottish Radio Holdings va controlar Radio Clyde fins al 2005, quan la companyia va ser adquirida per Emap. Va canviar de mans de nou el 2008, quan Emap va vendre les seves unitats empresarials de ràdio i revistes a Bauer Media Group.
Es va llançar un tercer servei des del 19 de gener de 2015 sota el nom de Clyde 3, que va dur una versió a nivell local de The Hits Radio a través de DAB amb espais per a les notícies locals, el trànsit i la publicitat.
El 20 d'abril de 2016 van llançar una quarta emissora, Clyde Rocks, en fase de proves.

## Referències

* ↑ «Emap sells magazines and radio divisions to Bauer for £1.14bn». Brand Republic [Consulta: 18 febrer 2014].
* ↑ «Bauer City Network 3 launches on local DAB». [Consulta: 2 juny 2015].

## Enllaços externs

* Clyde 1
* Clyde 2
* Clyde 3
# Antoni Badia i Matamala

Antoni Badia i Matamala fou un sindicalista i un dels dirigents del socialisme català més importants de la primera dècada del segle xx.
Era dependent de comerç, militant de la Federació Catalana del PSOE i president de l'Associació de la Dependència Mercantil de Barcelona el 1902. Va assistir al segon Congrés de la Federació Nacional de Dependents de Comerç celebrada a Saragossa el febrer de 1904, i també al tercer congrés a Madrid el setembre de 1905. Sota el seu impuls es va constituir la Federació local de societats obreres de Barcelona -Solidaridad Obrera, en una assemblea celebrada el dia 3 d'agost de 1907. Va formar part del seu Consell Directiu amb el càrrec de secretari. També participà en el congrés de constitució de la Confederació Regional de Societats de Resistència o Solidaridad Obrera a Barcelona el setembre de 1908, i el desembre de 1908 va ser elegit Tresorer del nou Consell Directiu. Col·laborà a Tierra y Libertad i va ser redactor de La Internacional, órgan de la Federació Catalana del PSOE.
El 1910 es desvinculà de Solidaridad Obrera i la seva presència política va desaparèixer. L'agost de 1922 va fundar a Barcelona el Cenáculo El Progreso del Alma, una associació de caràcter espiritista i naturista que el 1933 va començar a publicar la revista Microcosmo.

## Referències

* ↑ Pagès i Blanc, Pelai. «Antoni Badia i Matamala». A: María Teresa Martínez de Sas & Pelai Pagès. Diccionari biogràfic del moviment obrer als Països Catalans. Barcelona: L'Abadia de Montserrat, 2000, p. 148-149. ISBN 9788484152439.
* ↑ «Antoni Badia i Matamala». Gran Enciclopèdia Catalana. Barcelona: Grup Enciclopèdia Catalana.
* ↑ Buxadera i Vilà, Julià. «Elmoviment obrer espanyol i català (1840-1931)», 1998.
* ↑ «Diccionario biográfico - Badía Matamala, Antonio». Fundación Pablo Iglesias. [Consulta: 2 juliol 2020].
# Emma (manga)

Emma és un manga creat per Kaoru Mori. Fou adaptat a una sèrie d'anime. La seua història transcorre al Londres de l'era victoriana.
El manga, com a obra de ficció, se situa en el context que al Japó hi ocorria el fenomen de les cafeteries de temàtica de serventes i del cosplay de serventes.
L'impacte de l'obra fou tal que s'obrí una cafeteria temàtica del manga al districte Shinjuku, i uns anys després tancà.

## Anàlisi

E. Ho explica com aquest manga idealitza, reconstrueix i converteix en fetitxe les labors domèstiques fetes per les dones a l'era victoriana.
Malgrat que es mostra a dones ajudant-se les unes a les altres no deixa de mostrar l'ideal japonès de ser bona mare i ser bona esposa.
S'utilitzen trops típics d'obres situades en eixe període geogràfic i històric i es fa un ús del melodrama.
Quan es narra amb el recurs de l'analepsi el passat de la protagonista, es narra sense diàleg o un narrador contant i utilitza com a base art de Gustav Doré, fotografies d'arxiu i il·lustracions del llibre London Labour and the London Poor (1851) de Henry Mayhew.
Emma imita les novel·les realistes victorianes. I en general es pot dir que és fidel a la representació de l'època, mostrant explícites referències a les fotografies utilitzades per a la recreació.
Les ulleres de la protagonista signifiquen poca visió, intel·ligència i, a més. són objecte de fetitxe.

## Rebuda

Ha rebut crítiques positives a ThoughtCo tant com a manga del gènere històric com del gènere shojo. La traducció a l'anglès fou llistada per la publicació serial Library Journal com un dels millors còmics del 2007 i fou nomenada per la Young Adult Library Services Association com un dels 10 millors còmics per a adolescents del 2008.
La primera temporada de l'anime rebé una crítica positiva a Anime News Network.

## Referències

* 1 2 3 4 Yegulalp, Serdar. «Best Historical Anime Series to Broaden Your Mind». ThoughtCo. [Consulta: 26 juliol 2017].
* 1 2 3 Kimlinger, Carl «Emma Sub.DVD - DVD Collection 1». Anime News Network [Consulta: 26 juliol 2017].
* 1 2 3 Aoki, Deb. «Top 10 Shojo Manga Must-Reads». ThoughtCo. [Consulta: 26 juliol 2017].
* 1 2 3 Ho, 2013, p. 42.
* ↑ «JMPAマガジンデータ». JMPA, 12-02-2008. Arxivat de l'original el 2008-02-12 [Consulta: 26 juliol 2017].
* ↑ Ho, 2013, p. 49.
* 1 2 3 4 5 Ho, 2013, p. 41.
* 1 2 Ho, 2013, p. 43.
* ↑ «Right Stuf's Nozomi Entertainment Sets Date for Emma: A Victorian Romance - Season 1 on DVD». Anime News Network, 10-01-2008 [Consulta: 26 juliol 2017].
* ↑ Ho, 2013, p. 45.
* ↑ Ho, 2013, p. 57.
* ↑ «The Best Graphic Novels of 2007». Library Journal, 15-03-2008. Arxivat de l'original el 2008-10-13. [Consulta: 26 agost 2008].
* ↑ «Manga Named to Librarians' Great Graphic Novels List». Anime News Network, 16-01-2008 [Consulta: 26 agost 2008].

## Bibliografia

* Ho, Elizabeth «Victorian Maids and Neo-Victorian Labour in Kaoru Mori’s Emma: A Victorian Romance». Neo-Victorian Studies, 6, 2, 2013, pàg. 40-63.
# Comissió internacional de persones desaparegudes

La Comissió internacional de persones desaparegudes (abreujat CIPD; en anglès, International Commission on Missing Persons o ICMP) és una organització intergovernamental que tracta la qüestió de les persones desaparegudes a conseqüència de conflictes armats, violacions dels drets humans i desastres naturals. La comissió, amb seu a La Haia, col·labora amb els governs en l'exhumació de fosses comunes i en la identificació a través de l'ADN de les persones desaparegudes, dona suport a associacions de familiars i aconsella en la creació d'estratègies i institucions per buscar persones desaparegudes. El desembre de 2014 cinc països van signar un tractat pel qual s'establia la comissió com a "organització internacional per dret propi" i es designava La Haia com a seu de l'organització.

## Referències

* ↑ «ICMP Established as International Organization in its Own Right». ICMP, 15-12-2014. [Consulta: 22 desembre 2014].
* ↑ «Agreement on the status and functions of the International Commission on Missing Persons». Government of the Netherlands, 15-12-2014. [Consulta: 22 desembre 2014].
# El fantasma y Doña Juanita

El fantasma y Doña Juanita és una pel·lícula còmica espanyola, estrenada en 1945. Fou dirigida per Rafael Gil Álvarez i protagonitzada per Antonio Casal, Mary Delgado i Juan Espantaleón. Els decorats foren dissenyats per Enrique Alarcón.

## Argument

Doña Juanita és una dona que viu perseguida per l'esperit d'un pobre pallasso, del qual un dia es va enamorar i que va morir en salvar-la a ella d'una mort segura per un incendi en el circ.

## Repartiment

* Antonio Casal - Tony / José
* Mary Delgado - Juanita / Rosita
* Juan Espantaleón - Pierre Brochard
* Alberto Romea - Don Laureano
* Milagros Leal - Ernestina
* Camino Garrigó - Doña Juanita
* José Isbert - Don Pancho
* Juan Domenech - El cura Don Elpidio
* José Prada - Machuca
* Joaquín Roa - El alcalde
* José Jaspe - Amaru
* Enrique Herreros - El faquir
* Nicolás D. Perchicot - Sacristán
* José Ramón Giner - El fotógrafo
* Julio Infiesta - Gamberro #1
* Fernando Fresno - El bombero
* Emilio Santiago - Hombre en público
* Juana Mansó - Gitana
* Casimiro Hurtado - Director de pista
* Angelita Navalón - Rosario
* Mariana Larrabeiti - Engracia
* José Calle - Empleado del circo
* Manuel París - Socio del casino
* Santiago Rivero - Gamberro #2
* Julia Pachelo - Mujer de don Sixto Olivares
* Manuel Requena - El barbero
* María Cañete - Planchadora
* Luis Rivera - Gamberro #3

## Premis
### 1a edició de les Medalles del Cercle d'Escriptors Cinematogràfics

| Categoria | Nominats | Resultat |
| Millor actriu | Mary Delgado | Guanyadora |

### Premis del Sindicat Nacional de l'Espectacle de 1945 (5è lloc)
## Referències

* ↑ de España p.119
* ↑ «Medallas del CEC a la producción española de 1945». Círculo de Escritores Cinematográficos. Arxivat de l'original el 2020-07-20. [Consulta: 8 gener 2016].
* ↑ Concurso de premios de la producción cinematográfica, ABC, 9 d'octubre de 1945

## Bibliografia

* de España, Rafael. Directory of Spanish and Portuguese film-makers and films. Greenwood Press, 1994.
# Josep Mallafré Morell

Josep Mallafré Morell (Terrassa, 1920) va ser un jugador, àrbitre i dirigent d'hoquei català.
Es va iniciar com a jugador el 1935 al CD Terrassa, club on jugà fins al 1948 excepte l'època en què va fer el servei militar, que va jugar en el Club Castillo de Sant Sebastià i a la secció d'hoquei el Club Deportivo Alavés, de la qual va ser un dels fundadors. En el seu palmarès hi figuren cinc Campionats d'Espanya amb el CD Terrassa, el primer el 1943 a Sant Sebastià i l'últim el 1947 a la Corunya. Quan el 1948 va deixar l'hoquei actiu es va centrar en la faceta de directiu, que va iniciar el 1949 com a tresorer de la Federació Catalana de Hockey que presidia Lluís Ysamat Bosch, i va continuar després com a vocal, president del Col·legi d'Àrbitres i vicepresident en les juntes directives de Miquel Moragas, Francesc Sabater i Pau Negre. Després de ser president entre 1961 i 1963, va ser nomenat vicepresident de la Federació Espanyola, càrrec que va mantenir fins al 1972. Com a àrbitre es va iniciar el 1951, el 1953 es va convertir en internacional i va xiular un trenta partits en aquesta categoria i participà en els Jocs del Mediterrani el 1955 i 1966. Va rebre la medalla al mèrit esportiu el 1955, la placa el mèrit i l'estic d'or de la Federació Catalana de Hockey, la medalla al mèrit esportiu el 1963 de la Delegación Nacional de Deportes i la medalla de Forjador de la Història Esportiva de Catalunya el 1989.

## Referències

* ↑ Enciclopèdia de l'Esport Català. Barcelona: Enciclopèdia Catalana, 2012. ISBN 978-84-412-2106-.
* ↑ Forjadors de la Història Esportiva de Catalunya. 2a ed.. Barcelona: Generalitat de Catalunya, 1989. ISBN 84-393-1200-8.
# Lok Satta Party

El Lok Satta Party és un partit polític de l'Índia, a l'estat d'Andhra Pradesh fundat per Jayaprakash Narayan, activista de l'estat, com a Lok Satta Movement (Lok Satta Andolan); va funcionar com una organització no governamental però el 2 d'octubre de 2006 va esdevenir partit polític com a Lok Satta Party.
La bandera del moviment era blanca amb una estrella blava força treballada i amb la chakra al centre; al peu el nom "LOK SATTA" en vermell i sota en blau i lletres més petites "PEOPLE POWER". En esdevenir partit la bandera fou blava amb un gran disc blanc al centre dintre del qual una estrella de cinc puntes blava que no toca a les vores del disc; generalment a la bandera s'afegeix el nom del partit a la part inferior en caràcters telugu. En el període electoral l'estrella de la bandera pot ser substituïda pel símbol del partit, un xiulet.
A causa de la divisió de l'estat la secció del partit a Telengana es va organitzar separadament. La bandera és de color safrà amb un gran disc blanc al centre, dins del qual una mà amb el dit gros fent el senyal d'acord i els altres dits tancant la mà.
El 2012 a Hyderabad (Índia), el president del Lok Satta, Dr. Jayaprakash Narayan, va iniciar un moviment per tot Andhra Pradesh de 100 dies anomenat Surajya Movement, proposant crear una societat lliure de corrupció. Aquest moviment es va fer sota una bandera especial, amb els colors de l'Índia en diagonal i les franges ondulades; al centre la chakra sembla agafada per tres mans (i part del braç), un que surt de l'esquerra, un que surt de dalt i un tercer que sur de la direcció cap a la cantonada inferior del vol.

## Enllaços externs

* Web del partit
# Amphilophus hogaboomorum

Amphilophus hogaboomorum és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 15 cm de longitud total.

## Distribució geogràfica

Es troba a l'Amèrica Central: conca del riu Choluteca (Hondures)

## Referències

* ↑ Agassiz, L. 1859. [Remarks on new fishes from Lake Nicaragua.]. Proc. Boston Soc. Nat. Hist. v. 6 (1856-1859): 407-408.
* ↑ BioLib
* 1 2 «Amphilophus hogaboomorum» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Carr, A. F., Jr. & L. Giovannoli. 1950. The fishes of the Choluteca drainage of Southern Honduras. Occas. Pap. Mus. Zool. Univ. Mich. Núm. 523: 1-38, Pls. 1-2.
* Conkel, D., 1993. Cichlids of North and Central America. T.F.H. Publications, Inc., Estats Units.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Stiassny, M. L. J. 1982. The relationships of the neotropical genus Cichla: a phyletic analysis including some functional considerations. J. Zool. Lond. 197: 427-453.
* Stiassny, M. L. J. 1987. Cichlid familial intrarelationships and the placement of the neotropical genus Cichla. J. nat. Hist. 21: 1311-1331.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ellen (cràter)

Ellen és un cràter d'impacte en el planeta Venus de 14,6 km de diàmetre. Porta el nom d'un antropònim alemany, i el seu nom va ser aprovat per la Unió Astronòmica Internacional el 1997.

## Referències

* ↑ «Ellen». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Clytocerus splendidus

Clytocerus splendidus és una espècie d'insecte dípter pertanyent a la família dels psicòdids que es troba a Europa: Txèquia.

## Referències

* ↑ Eaton, 1904. Ent. mon. Mag., 40, 59. Vol. 1, pàg. 773. «Enllaç».
* ↑ uBio (anglès)
* 1 2 Catalogue of Life (anglès)
* ↑ Jan Jezek i Josef Hájek, 2007. Psychodidae (Diptera) of the Orlické hory Protected Landscape Area and neighbouring areas with descriptions of two new species from the Czech Republic. Acta Entomologica Musei Nationalis Pragae. Vol. 47, pp. 237-285. ISSN 0374-1036. «PDF».
* ↑ Global Species Arxivat 2016-03-04 a Wayback Machine. (anglès)
# Dracó II

Dracó II (en llatí Dracon, en grec Δράκων) fou segons Suides el fill de Tèssal i pare d'Hipòcrates probablement Hipòcrates IV. Era de la generació dinovena dels Asclepíades i fou germà de Gòrgies i d'Hipòcrates III. Va viure probablement al segle iv aC.

## Referències

* ↑ Dracon II a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1072
# Luceni

Luceni és un municipi d'Aragó situat a la província de Saragossa i enquadrat a la comarca de la Ribera Alta de l'Ebre.